《丁亥清明和昭德侄孙韵》
宋代·何梦桂

风吹苦楝结轻寒，乾石青精屋半间。泼火雨收春树绿，踏青人出画帘閒。

红颜白发悲欢事，旧日新年梦觉关。满地落花啼鸟急，天涯游子几时还。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。